CELEX: 62020CN0379
Language: el
Date: 2020-08-11 00:00:00
Title: Υπόθεση C-379/20: Αίτηση προδικαστικής αποφάσεως την οποία υπέβαλε το Østre Landsret (Δανία) στις 11 Αυγούστου 2020 — B κατά Udlændingenævnet

19.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/11
            
         
      Αίτηση προδικαστικής αποφάσεως την οποία υπέβαλε το Østre Landsret (Δανία) στις 11 Αυγούστου 2020 — B κατά Udlændingenævnet
      (Υπόθεση C-379/20)
      (2020/C 348/16)
      Γλώσσα διαδικασίας: η δανική
      
         Αιτούν δικαστήριο
      
      Østre Landsret
      
         Διάδικοι στην υπόθεση της κύριας δίκης
      
      
         Προσφεύγων: B
      
         Καθής: Udlændingenævnet
      
         Προδικαστικό ερώτημα
      
      Αντιβαίνει στο άρθρο 13 της αποφάσεως 1/80 του Συμβουλίου Συνδέσεως, της 19ης Σεπτεμβρίου 1980 (1), σχετικά με την προώθηση της συνδέσεως, η οποία σχετίζεται με τη Συμφωνία Συνδέσεως μεταξύ της Ευρωπαϊκής Οικονομικής Κοινότητας και της Τουρκίας, η οποία υπογράφηκε στην Άγκυρα στις 12 Σεπτεμβρίου 1963, από τη Δημοκρατία της Τουρκίας, αφενός, και από τα κράτη μέλη της ΕΟΚ και την Κοινότητα, αφετέρου, και η οποία συνήφθη, εγκρίθηκε και επικυρώθηκε εξ ονόματος της Κοινότητας με την απόφαση 64/732/ΕΟΚ (2) του Συμβουλίου, της 23ης Δεκεμβρίου 1963, η θέσπιση και εφαρμογή νέας εθνικής ρύθμισης, δυνάμει της οποίας η οικογενειακή επανένωση μεταξύ Τούρκου πολίτη, νόμιμα διαμένοντος στο εν λόγω κράτος μέλος, και του δεκαπεντάχρονου τέκνου αυτού, εξαρτάται από την προϋπόθεση η επανένωση να επιβάλλεται για πολύ ειδικούς λόγους, συμπεριλαμβανομένης της εξέτασης της οικογενειακής ενότητας και της συνεκτίμησης των υπέρτερων συμφερόντων του τέκνου;
      
         (1)  Απόφαση 1/80 του Συμβουλίου Συνδέσεως, της 19ης Σεπτεμβρίου 1980, σχετικά με την προώθηση της συνδέσεως EOK-Tουρκίας (δεν δημοσιεύθηκε επισήμως).
      
         (2)  Απόφαση του Συμβουλίου της 23ης Δεκεμβρίου 1963 περί συνάψεως συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας (ΕΕ ειδ. έκδοση, 11/001, σ. 48).